VNIVALVIA 17 



vel lorum tantum, vel bullam scorteam ex loreo iiodo pendentem habebant , 

 Bulla, tumori bullentis aquae ab aliis assimilata, fuit gestamen triumphan- 

 tium, quod in triumpho prae se gerebant, inclusis intra illud remediis, 

 quae adversus invidiam valentissima crederent. Solebant, ut Macrobius 

 ( Lib. J Saturn.p cap. 6) inquit, in puerili bulla humani cordis figuram ef- 

 fingere, ut eani incipientes pueri, ita demum se homines cogitarent, si cor- 

 de praestarent . BuUa denique pueritiae ornamentum , indicium et insigne 

 fortunae . 



A prisci aevi Zoologis Bullae cum Cypraeis sub collectivo nomine Con- 

 chae Veneris confundebantur. Linnaeus hanc testaceorum valde ancipitem 

 familiam primus fundavit. Neoterici autem scriptores, veluti Bruguierius et 

 Lamarckius, meliori ratione ipsam in generibus videlicet Bulla, Bullaea, Omla, 

 Terehello, et Akejxi p inter mollusca nuda a nobis adnumerata, praeter alias 

 species ad Bulimos relatas, diviserunt. At nos, quamquam invite, Linnaei 

 systema persequi debemus, prout Polius noster hoc in opere doctissime egit, 

 et e cuius vestigiis modo non deflectere arbitramur. 



Cochlea Bulla ex duabus ellipsibus concavis continuis formata videtur, 

 quarum altera conglobata in alterius concavitatem, velut in concham, devol- 

 vitur. Sunt itaque huiusmodi testaceis apertura subcoarctata, in longum 

 digesta; columella obliqua, edentula; superficies glabra; figura ovata, rotun- 

 da, oblonga, cylindrica aut turrita; extremitates effusae vel rostratae; an- 

 fractus convoluti aut turbinati. 



Animal in Bullarum conchis neapolitanum mare accolentibus vitam de- 

 gens, illo B. Columnae pisique excepto, oculis caret. Eius pes operculo defi- 

 cit, et testa B. apertae e pallio obvelata conspicitur. B. ampullae molluscum, 

 quod, more sui temporis, Adansonius primus posteaque Cuvier descripsit , 

 perperam a clarissimo Linnaeo ad Limacem relatum fuit: cuius genericos 

 characteres ad huius postremi voluminis calcem opportune trademus. Bullae, 

 de quibus hic sermo erit, marinae sunt, in scopulos vitam degentes et 

 fucos, algas minimaque testacea moUusca victitantes. Pro faciliori huiusmo- 

 di conchyliorum notione in tres sectiones dispertire Bullas utriusque Si- 

 ciliae iuvabit, sequentibus insignitas notis, Lamarckiique generibus respon- 

 dentes. 



* Ovula, Lam. - Testa turgida, utrinque attenuata, subacuminata margi- 

 nibus convolutis; apertura longitudinalis, angusta, ad extremitates effusa; 

 margine sinistro, vel cobimellari edentulo. 



